钦定古今图书集成/明伦汇编/官常典/第749卷 > 马鸣节〈弟鸣廉〉
## 钦定古今图书集成/明伦汇编/官常典/第749卷 > 马鸣节〈弟鸣廉〉

按《延安府志》：“鸣节，世袭榆林百户，赋性忠勇。贼兵攻
城将陷，鸣节聚室中木器，环妻孥于中，举火焚之。复
出持刀巷战，杀伤数十人。力竭，顾视其家，火愈烈，还
入火中以死。弟鸣廉，为督师汪乔年中军。乔年被围
于襄县，时鸣廉单骑驰救，出入贼垒者三，亦没于阵。”